IPLના આરંભે એક અઠવાડિયા સુધી તમામ હુક્કાબારની બહાર ‘તહેનાત' પોલીસ ભેદી રીતે પોલીસ હટાવી લેવાઈ. આ પછી હુક્કાબાર ચાલતાં રહ્યાં ને હુક્કા પીતાં-પીતાં ‘એપ્લિકેશન' આધારિત સટ્ટો રમાતો રહ્યો. કાયદો ‘ધુમાડે' ઉડ્યો ને શહેરની સ્થાનિક પોલીસ તમાશબીન હતી. આંચકારૂપ ચર્ચા છે કે, પોલીસને એક હુક્કાબારની એવી મોહ-માયા (અંગ્રેજીમાં જેને ઈલ્યુઝન કહે છે) લાગી કે ભળતાં નામના હુક્કાબાર ઉપર દરોડા પાડી ‘સીલ' હોવાનું દર્શાવાતું હતું.